laion/Wikipedia-Exotic huggingface dataset:
তৃতীয় মুতাওয়াক্কিল

মুতাওয়াক্কিল তৃতীয় (আরবি: المتوكل على الله الثالث) (মৃত্যু ১৫৪৩) ১৫০৮ থেকে ১৫১৬ সাল পর্যন্ত এবং আবার ১৫১৭ সালে মামলুক সালতানাতের অধীনে কায়রোর সপ্তদশ খলিফা ছিলেন। মুতাওয়াক্কিল তৃতীয় ছিলেন কায়রো ভিত্তিক খেলাফতের শেষ খলিফা। বাগদাদের মঙ্গোল দখলের পর ১২৫৮ খ্রিস্টাব্দে খলিফা মুসতাসিমের মৃত্যুদণ্ড কার্যকর হওয়ার পর থেকে এই কাহেরিন খলিফাগণ কায়রোতে বসবাস করছিলেন। তারা নামমাত্র শাসক ছিলেন। তাদের মূল কাজ ছিল মামলুক সুলতানদের শাসককে বৈধতা দেওয়া। মুতাওয়াক্কিল তৃতীয় ১৫১৬ সালে তার পূর্বসূরি মুসতামসিক কর্তৃক সংক্ষিপ্ত সময়ের জন্য পদচ্যুত হন। কিন্তু পরের বছর তাকে পুনরায় দায়িত্ব দেয়া হয়। ১৫১৭ সালে, উসমানীয় সুলতান সেলিম প্রথম মামলুক সালতানাতকে পরাজিত করতে সক্ষম হয়েছিলেন এবং মিশরকে উসমানীয় সাম্রাজ্যের অংশ করেছিলেন। মুতাওয়াক্কিল তৃতীয় তার পরিবারের সাথে বন্দী হন এবং সেলিম তাকে কনস্টান্টিনোপলে নিয়ে যান। ঐতিহ্যগত ইতিহাস অনুসারে, এই সময়ে তিনি আনুষ্ঠানিকভাবে খলিফার উপাধি এবং এর বাহ্যিক প্রতীকগুলি- মুহাম্মাদের তলোয়ার এবং চাদরটি অটোমান সুলতান সেলিম প্রথমের কাছে আত্মসমর্পণ করেন। এই ঘটনাটি ১৭৮০এর দশক পর্যন্ত সাহিত্যচর্চায় উল্লেখ হয়নি। তবে ১৭৭৪ খ্রিস্টাব্দে কুচুক কায়নার্সার চুক্তিতে সাম্রাজ্যের বাইরের মুসলমানদের উপর বৈশ্বিক খেলাফতের শক্তি প্রয়োগ করতে এসব দাবি সামনে আনা হয়। Drews, Robert (আগস্ট ২০১১)। "Chapter Thirty – The Ottoman Empire, Judaism, and Eastern Europe to 1648" (পিডিএফ)। Coursebook: Judaism, Christianity and Islam, to the Beginnings of Modern Civilization। Vanderbilt University।  Lewis, Bernard (১৯৬১)। The Emergence of Modern Turkey। Oxford University Press।  "Biography of Al-Mutawakkil III" (আরবি ভাষায়)। Islampedia.com। ২০০৮-০৬-১১ তারিখে মূল থেকে আর্কাইভ করা।  Garcin, Jean-Claude (১৯৬৭)। "Histoire, opposition, politique et piétisme traditionaliste dans le Ḥusn al Muḥādarat de Suyûti" (পিডিএফ) (ফরাসি ভাষায়)। Institut Français d'Archéologie Orientale: 33–90। ২০১১-০৭-২৪ তারিখে মূল (PDF, 14.62 MB) থেকে আর্কাইভ করা। সংগ্রহের তারিখ ২০১০-০৭-২২।  Holt, P. M. (১৯৮৪)। "Some Observations on the 'Abbāsid Caliphate of Cairo"। University of London: 501–507। জেস্টোর 618882। ডিওআই:10.1017/s0041977x00113710।
গুটিবাড়ী ইসলামিয়া ফাযিল মাদ্রাসা

গুটিবাড়ী ইসলামিয়া ফাযিল মাদ্রাসা রংপুর বিভাগের রংপুর জেলার মিঠাপুকুর উপজেলার বড়বালা ইউনিয়নের একটি ফাযিল মাদ্রাসা। ১৯৫৮ সালে মাদ্রাসাটি ফোরকানিয়া মাদ্রাসা হিসাবে চালু হয়। গুটিবাড়ী গ্রামের নজমুদ্দিন সরকার প্রথম মাদ্রাসাটি নিজস্ব জমিতে স্থাপন করেন। পরে গ্রামের মোফাজ্জল হোসেন, শরফুদ্দিনসহ অনেকে মাদ্রাসাটিকে আলিয়া শিক্ষাধারায় উন্নতি করতে উদ্দোগ গ্রহণ করে। মাদ্রাসাটি ১৯৬৫ সালে দাখিল, ১৯৬৭ সালে আলিম এবং ১৯৬৯ সালে ফাযিল থোলার অনুমতি পায়। বর্তমানে মাদ্রাসাটি এমপিওভুক্ত। মাদরাসাটি র প্রায় ১.১৯ একর জমির উপর স্থাপিত। মাদরাসার ৬.৭২ একর জমি বাইরে আবাদি হিসাবে আছে। মাদরাসাটিতে ৩টি ভবন আছে- প্রশাসনিক ভবন-১টি। একাডেমিক ভবন-২টি। ১টি নির্মানাধিন বিজ্ঞানাগার-১টি কম্পিউটার ল্যাব-১টি পাঠাগার- ১টি শিক্ষক কন্ফারেন্স রুম ১টি। ছাত্রের জন্য সাদা পায়জামা, আকাশি রঙের পাঞ্জাবি, সাদা টুপি ও সাদা জুতা এবং মেয়েদের কালো বোরখা ও সাদা ওড়না। মাদাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত প্রতিযোগিতায় অংশ গ্রহণ করে বিজয়ী হয়েছে। সুযোগ্য গভর্নিং বডির পরিচালনায় প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ১০০% এবং আলিমে ১০০% পাশ করে। ২০২১ সালে দাখিলে ৬১.৫৪ জন পাশ করে। Hossain, Kaif। "List Of All Fazil Madrasa In Bangladesh- বাংলাদেশের সকল ফাযিল মাদ্রাসার তালিকা - EduportalBD | Blog" (ইংরেজি ভাষায়)। সংগ্রহের তারিখ ২০২২-০১-২৮।  ফাযিল মাদ্রাসা, গুটিবাড়ী ইসলামিয়া (২৭ জানুয়ারি ২০২২)। "গুটিবাড়ী ইসলামিয়া ফাযিল মাদ্রাসা"। রংপুর জেলার ওয়েব সাইট। ২৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২২।  ফাজিল মাদ্রাসা, গুটিবাড়ী ইসলামিয়া (২৭ জানুয়ারি ২০২২)। "গুটিবাড়ী ইসলামিয়া ফাজিল মাদ্রাসা"। মিঠাপুকুর উপজেলার ওয়েবসাইট। ২৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২২।  "GUTIBARI ISLAMIA FAZIL MADRASAH"। 127614.ebmeb.gov.bd। সংগ্রহের তারিখ ২০২২-০১-২৮।  "গভর্নিং বডি – রংপুর – Islamic Arabic University"। iau.edu.bd। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  "GUTIBARI ISLAMIA FAZIL MADRASAH"। 127614.ebmeb.gov.bd। সংগ্রহের তারিখ ২০২২-০১-২৮।
মুসতামসিক

মুসতামসিক বিল্লাহ (আরবি: المستمسك بالله; মৃত্যু ১৫২১) ছিলেন মামলুক সালতানাতের অধীনে কায়রোর ষোড়শ খলিফা । তিনি দুইবার খলিফা হিসেবে দায়িত্ব পালন করেন, তার প্রথম মেয়াদ ১৪৯৭ থেকে ১৫০৮ সাল পর্যন্ত এবং তার দ্বিতীয় মেয়াদ ১৫১৬ থেকে ১৫১৭ পর্যন্ত, যখন তিনি তার পুত্র মুতাওয়াক্কিল তৃতীয় এর কাছে পদত্যাগ করেন। "Biography of Al-Mustamsik" (Arabic ভাষায়)। Islampedia.com। ২০০৮-০৬-১১ তারিখে মূল থেকে আর্কাইভ করা। উদ্ধৃতি শৈলী রক্ষণাবেক্ষণ: অচেনা ভাষা (link) Garcin, Jean-Claude (১৯৬৭)। "Histoire, opposition, politique et piétisme traditionaliste dans le Ḥusn al Muḥādarat de Suyûti" (পিডিএফ) (French ভাষায়)। Institut Français d'Archéologie Orientale: 33–90। ২০১১-০৭-২৪ তারিখে মূল (PDF, 14.62 MB) থেকে আর্কাইভ করা। সংগ্রহের তারিখ ২০১০-০৭-২২। উদ্ধৃতি শৈলী রক্ষণাবেক্ষণ: অচেনা ভাষা (link) Holt, P. M. (১৯৮৪)। "Some Observations on the 'Abbāsid Caliphate of Cairo"। University of London: 501–507। জেস্টোর 618882। ডিওআই:10.1017/S0041977X00113710।
হাইফা যুদ্ধ (১৯১৮)

হাইফা যুদ্ধটি শ্যারন যুদ্ধের শেষের দিকে ১৯১৮ সালের ২৩ সেপ্টেম্বর সংঘটিত হয়েছিল, যা প্রথম বিশ্বযুদ্ধের সিনাই ও প্যালেস্টাইন অভিযানের সময়ের শেষ মাসগুলিতে ১৯শে থেকে ২৫শে সেপ্টেম্বরের মধ্যে অনুষ্ঠিত নাবলুসের যুদ্ধের সঙ্গে একত্রে আনুষঙ্গিক অংশ মেগিদ্দো যুদ্ধ গঠন করেছিল। হাইফা যুদ্ধের সময়, ভারতীয় ১৫তম (ইম্পেরিয়াল সার্ভিস) ক্যাভালরি ব্রিগেড, ৫তম অশ্বারোহী বিভাগ ও ডেজার্ট মাউন্টেড কর্পসের অংশ অটোমান সাম্রাজ্যের রিয়ারগার্ড বাহিনীকে আক্রমণ করেছিল এবং হাইফা ও আকরে শহর দখল করেছিল। এই আক্রমণটি শ্যারনের যুদ্ধের অশ্বারোহী পর্বের সময়ে ডেজার্ট মাউন্টেড কর্পসের সমতল দখল করার পরে যিহূদীয় পাহাড়ের যুদ্ধক্ষেত্রের ৪০-৫০ মাইল (৬৪-৮০ কিমি) পিছনে এসড্রেলন সমভূমির উত্তর-পশ্চিম প্রান্তে (জেজরিল উপত্যকা ও আর্মাগেদনের সমভূমি নামেও পরিচিত) সংগঠিত হয়েছিল। মেগিদো যুদ্ধ ব্রিটিশ সাম্রাজ্যের পদাতিক বাহিনীর আক্রমণের মাধ্যমে ভূমধ্যসাগর থেকে শ্যারনের সমভূমি পেরিয়ে যিহূদীয় পাহাড়ের পাদদেশে প্রায় একটানা পথ ধরে শুরু হয়েছিল। তারা অটোমান যুদ্ধক্ষেত্রে আক্রমণ করেছিল এবং তুলকর্মে অটোমানদের অষ্টম সেনাবাহিনীর সদর দফতর, তাবসরের পরিখা ও আরারার দখল করেছিল। অষ্টম সেনাবাহিনীকে উপকূলে ধূর্ততার সঙ্গে পরাস্ত করা হয়েছিল এবং ব্রিটিশ সাম্রাজ্যের অশ্বারোহী বাহিনী তৈরিকৃত ফাঁক দিয়ে উত্তর দিকে চলে গিয়েছিল। ডেজার্ট মাউন্টেড কর্পস যিহূদীয় পাহাড়ে পদাতিক বাহিনীকে প্রায় ঘিরে ফেলে তাদের সরবরাহ, যোগাযোগ ও পশ্চাদপসরণের প্রধান পথসমূহ দখল করেছিল। একটি অটোমান বাহিনী ২৫শে সেপ্টেম্বরের মধ্যে ধ্বংস হয়ে গিয়েছিল এবং বাকি দুইটি বাহিনী দামেস্কের উত্তরে পশ্চাদপসরণ করেছিল। পূর্বের বেশ কয়েকটি প্রচেষ্টাকে রিয়ারগার্ডের শক্তিশালী অবস্থানের মাধ্যমে ব্যর্থ করার পরে ৫ম অশ্বারোহী বিভাগকে হাইফা ও আকরে দখলের দায়িত্ব দেওয়া হয়েছিল। ১৫তম (ইম্পেরিয়াল সার্ভিস) ক্যাভালরি ব্রিগেডের মাইসোর ল্যান্সারদের একটি স্কোয়াড্রন ও শেরউড রেঞ্জার্স ইয়োম্যানরির একটি স্কোয়াড্রন যোধপুর ল্যান্সার ও একটি হালকা গাড়ি টহল দল নিয়ে এগিয়ে যাওয়ার আগে একটি অস্ট্রিয়ান আর্টিলারি ব্যাটারির উপর প্রাথমিক আক্রমণ করেছিল, মূল জার্মান রিয়ারগার্ড অবস্থানে আক্রমণ করতে ও শহরটি দখল করতে। এই দিনটিকে প্রতি বছর ২৩শে সেপ্টেম্বর হাইফা দিবস হিসেবে পালন করা হয়। H.M.S.O. 1920, p.27 হাইফাতে নতুন দিল্লির টুকরো - ইসরায়েল প্রতিরক্ষা বাহিনী
পীরেরহাট রহমানিয়া ফাযিল মাদ্রাসা

পীরেরহাট রহমানিয়া ফাযিল মাদ্রাসা রংপুর বিভাগের রংপুর জেলার পীরগঞ্জ উপজেলার চৈত্রকোল ইউনিয়নের একটি ফাযিল মাদ্রাসা। ১৯৬১ সালে মাদ্রাসাটি ফোরকানিয়া মাদ্রাসা হিসাবে চালু হয়। প্রথম মাদ্রাসাটি হাড়ি মামুদ মন্ডল নিজস্ব জমিতে স্থাপন করেন। ইয়েমেন থেকে আগত আব্দুর রহমান চাক্তাই গোপালপুর এলাকায় আগমন করলে তিনি একটি মাদ্রাসা প্রতিষ্ঠার আগ্রহ ব্যক্ত করেন। হাড়ি মামুদ মন্ডল মাদ্রাসার জন্য জমি দান করেন। পরে হাড়ি মামুদ মন্ডলসহ অনেকে মাদ্রাসাটিকে আলিয়া শিক্ষাধারায় উন্নতি করতে উদ্দোগ গ্রহণ করে। মাদ্রাসাটি ১৯৬৮ সালে দাখিল, ১৯৭৮ সালে আলিম এবং ২০০৪ সালে ফাযিল থোলার অনুমতি পায়। বর্তমানে মাদ্রাসাটি এমপিওভুক্ত। মাদ্রাসাটির প্রায় ১.০০+ একর জমির উপর স্থাপিত। মাদরাসার বাইরেও ১২.০৮ জমি আবাদি হিসাবে আছে। মাদ্রাসাটিতে ৪টি ভবন আছে- প্রশাসনিক ভবন-১টি। একাডেমিক ভবন-৩টি। বিজ্ঞানাগার-১টি কম্পিউটার ল্যাব-১টি পাঠাগার- ১টি শিক্ষক কন্ফারেন্স রুম ১টি। ছাত্রের জন্য সাদা পায়জামা, আকাশি রঙের পাঞ্জাবি, সাদা টুপি ও সাদা জুতা এবং মেয়েদের রয়েল ব্লু বোরখা ও সাদা ওড়না। মাদ্রাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত প্রতিযোগিতায় অংশ গ্রহণ করে বিজয়ী হয়েছে। সুযোগ্য গভর্নিং বডির পরিচালনায় প্রতিবছর মাদ্রাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ১০০% এবং আলিমে ১০০% পাশ করে। ২০২১ সালে দাখিলে ৯৩.৭৫ জন পাশ করে। "Pirerhat Rahmania Fazil Madrasah - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-০১-২৮।  "Pirerhat Rahmania Fazil Madrasah ( EIIN 127891 ) - Eduportalbd.com"। locator.eduportalbd.com (ইংরেজি ভাষায়)। সংগ্রহের তারিখ ২০২২-০১-২৮।  মাজার শরীফ, আব্দুর রহমান চাক্তাইর (২৮ জানুয়ারি ২০২২)। "আব্দুর রহমান চাক্তাইর মাজার শরীফ"। চৈত্রকোল ইউনিয়ন, পীরগঞ্জ, রংপুর। ২৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২২।  "গভর্নিং বডি – রংপুর – Islamic Arabic University"। iau.edu.bd। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  "PIRERHAT RAHMANIA SE. FAZIL MADRASAH"। 127891.ebmeb.gov.bd। সংগ্রহের তারিখ ২০২২-০১-২৮।
ক্রিকেট পাপুয়া নিউগিনি

ক্রিকেট পাপুয়া নিউগিনি (পূর্বনাম: পাপুয়া নিউগিনি ক্রিকেট নিয়ন্ত্রক বোর্ড) হল পাপুয়া নিউগিনির দাপ্তরিক ক্রিকেট বোর্ড। এটির সদর দপ্তর পোর্ট মোর্সবিতে অবস্থিত। এটি বর্তমানে আইসিসি ও আইসিসি ইএপি ক্রিকেট কাউন্সিলের সদস্য। আমিনি পার্ক, পোর্ট মোর্সবি পাপুয়া নিউগিনি জাতীয় ক্রিকেট দল পাপুয়া নিউগিনি জাতীয় মহিলা ক্রিকেট দল Street, Peter N. (Spring ২০১১)। Maestrone, Mark C., সম্পাদক। "Cricket and Philately: Cricket Tales of Southeast Asia" (পিডিএফ)। Journal of Sports Philately। Sports Philatelists International। 49 (3): 20।  টেমপ্লেট:Cite court "Papua New Guinea receive significant investment through ICC Cricket World Cup community facility fund"। International Cricket Council। সংগ্রহের তারিখ ৩১ মে ২০১৮।  Amini Park at cricinfo Amini Park at CricketArchive
এম আবদুস সোবহান (অধ্যাপক)

এম আবদুস সোবহান একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের ফলিত পদার্থবিজ্ঞান ও তড়িৎ প্রকৌশল বিভাগের সাবেক অধ্যাপক এবং ঢাকায় অবস্থিত বেসরকারি বিশ্ববিদ্যালয়, প্রাইম বিশ্ববিদ্যালয়ের প্রতিষ্ঠাতা উপাচার্য। তিনি রাজশাহী বিশ্ববিদ্যালয় থেকে ১৯৬৯ সালে পদার্থবিজ্ঞানে স্নাতক এবং ১৯৭২ সালে স্নাতকোত্তর ডিগ্রি লাভ করেন এবং ইন্ডিয়ান ইনস্টিটিউট অফ টেকনোলজি, খড়গপুর থেকে ১৯৮৯ সালে ইলেকট্রনিক্স অ্যান্ড ইলেকট্রিক্যাল কমিউনিকেশন ইঞ্জিনিয়ারিং-এ পিএইচডি ডিগ্রি অর্জন করেন। আবদুস সোবহান ১৯৭৪ সালে রাজশাহী বিশ্ববিদ্যালয়ের (রাবি) ফলিত পদার্থবিজ্ঞান ও তড়িৎ প্রকৌশল বিভাগে প্রভাষক হিসেবে যোগ দেন। ১৯৯৪ সালে তিনি অধ্যাপক পদে উন্নীত হন। তিনি রাবির কম্পিউটার বিজ্ঞান ও প্রকৌশল বিভাগের প্রতিষ্ঠাতা সভাপতি ও অধ্যাপক ছিলেন। এছাড়া তিনি ডেপুটেশনে বিজ্ঞান ও প্রযুক্তি মন্ত্রণালয়ের নির্বাহী পরিচালকসহ বিভিন্ন গুরুত্বপূর্ণ দায়িত্ব পালন করেছেন। এম আবদুস সোবহান ২০০২ সালের ১ ডিসেম্বর থেকে ২০০৪ সালের ৩০ নভেম্বর পর্যন্ত ঢাকায় অবস্থিত বেসরকারি বিশ্ববিদ্যালয়, প্রাইম বিশ্ববিদ্যালয়ের প্রতিষ্ঠাতা উপাচার্য হিসেবে দায়িত্ব পালন করেন। তিনি ২০১৫ সালের ১ জুন থেকে ২০১৯ সালের ৩১ ডিসেম্বর পর্যন্ত পুনরায় একই বিশ্ববিদ্যালয়ের উপাচার্যের দায়িত্ব পালন করেন। তিনি বাংলাদেশ কম্পিউটার সোসাইটি, বাংলাদেশ ইলেকট্রনিক সোসাইটি, বাংলাদেশ ফিজিক্যাল সোসাইটি, বাংলাদেশ অ্যাসোসিয়েশন ফর অ্যাডভান্সমেন্ট অফ সায়েন্স এবং ইঞ্জিনিয়ার্স ইনস্টিটিউশন, বাংলাদেশসহ বিভিন্ন পেশাজীবী সংগঠনের সদস্য। "প্রাইম ইউনিভার্সিটির নয়া ভিসি আবদুস সোবহান"। বাংলাদেশ প্রতিদিন। ৭ জুন ২০১৫। সংগ্রহের তারিখ ২৯ জানুয়ারি ২০২২।  "List of Faculty Members - Dr. M. Abdus Sobhan" [শিক্ষকগণের তালিকা - ড. এম আবদুস সোবহান]। ইন্ডিপেনডেন্ট ইউনিভার্সিটি (ইংরেজি ভাষায়)। ২৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০২২।  "প্রাইম ইউনিভার্সিটির নতুন উপাচার্য ড. সোবহান"। বিশ্ববিদ্যালয় ক্যাম্পাস। সংগ্রহের তারিখ ২৯ জানুয়ারি ২০২২।  "Former Vice Chancellors, Prime University" [সাবেক উপাচার্যগণ, প্রাইম বিশ্ববিদ্যালয়]। প্রাইম বিশ্ববিদ্যালয় (ইংরেজি ভাষায়)। ২৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০২২।
রাজশাহী বিশ্ববিদ্যালয় সুইমিংপুল

রাজশাহী বিশ্ববিদ্যালয় সুইমিংপুল বাংলাদেশের রাজশাহী জেলায় অবস্থিত রাজশাহী বিশ্ববিদ্যালয়ের অন্তর্গত সাঁতার ক্রীড়া আয়োজন ও প্রশিক্ষণ সুইমিংপুল। রাজশাহী বিশ্ববিদ্যালয় স্টেডিয়ামের পূর্বে ও শাহ মখদুম ছাত্রাবাসের পশ্চিমে অবস্থিত। বাংলাদেশের বেশিরভাগ ক্রীড়া সুইমিংপুলের মত এটি জাতীয় ক্রীড়া পরিষদের অধিভুক্ত নয়। পুলটির সার্বিক রক্ষণাবেক্ষণ রাজশাহী বিশ্ববিদ্যালয়ের শারীরিক শিক্ষা বিভাগের ব্যবস্থাপনায় 'এথলেটিক ও একুয়াটিক সাব-কমিটি'র মাধ্যমে হয়ে থাকে। নিয়মিত সাঁতার ছাড়াও ওয়াটার পোলো খেলার আয়োজন হয়ে থাকে। এটি খোলা আকাশের নীচে উম্মুক্ত জাতীয় পর্যায়ের জল-ক্রীড়া আয়োজনের উপযোগী সুইমিংপুল। ৮ লেন বিশিষ্ট পুলটির উত্তর পাশে দর্শকদের বসার গ্যালারী ও দক্ষিণে সাঁতারুদের বিশ্রামকক্ষ আছে। সুইমিংপুলে রাজশাহী বিশ্ববিদ্যালয়ের শিক্ষার্থীদের নিয়ে সাধারণ সাঁতার প্রতিযোগিতা হয়। এছাড়াও এটি জাতীয় পর্যায়ের ক্রীড়া প্রতিযোগিতার ভেন্যু। ২০১৫ সালে ২৩তম বাংলাদেশ আন্তবিশ্ববিদ্যালয় সাঁতার ও ওয়াটার পোলো প্রতিযোগিতার ১৭ ইভেন্ট এই পুলে হয়েছিল। ২০১৮ সালে এখানে রাজশাহী বিশ্ববিদ্যালয়ের ৩১তম আন্তঃকলেজ সাঁতার ও ওয়াটারপোলো প্রতিযোগিতা হয়। উইকিমিডিয়া কমন্সে রাজশাহী বিশ্ববিদ্যালয় সুইমিংপুল সংক্রান্ত মিডিয়া রয়েছে। "Physical Education"। রাজশাহী বিশ্ববিদ্যালয় (ইংরেজি ভাষায়)। ২০১৯-০৮-০৭ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  "সাঁতার প্রতিযোগিতা"। প্রথম আলো। ২০১৫-০৬-১৫। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  "রাবিতে আন্তঃকলেজ সাঁতার ও ওয়াটারপোলো প্রতিযোগিতা শুরু"। জাগো নিউজ। ২০১৮-০৪-১৮। ২০১৮-০৪-১৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  প্রবেশদ্বার:  বাংলাদেশ রাজশাহী
ঢাকা বিশ্ববিদ্যালয় সুইমিংপুল

ঢাকা বিশ্ববিদ্যালয় সুইমিংপুল বাংলাদেশের ঢাকা মহানগরে অবস্থিত ঢাকা বিশ্ববিদ্যালয়ের অন্তর্গত সাঁতার ক্রীড়া আয়োজন ও প্রশিক্ষণ সুইমিংপুল। এটির অবস্থান ঢাকা বিশ্ববিদ্যালয়ের কার্জন হলের উল্টো দিকে শারীরিক শিক্ষা কেন্দ্র প্রাঙ্গনে। বাংলাদেশের বেশিরভাগ ক্রীড়া সুইমিংপুলের মত এটি জাতীয় ক্রীড়া পরিষদের অধিভুক্ত নয়। পুলটির সার্বিক রক্ষণাবেক্ষণ ঢাকা বিশ্ববিদ্যালয়ের শারীরিক শিক্ষা কেন্দ্রের ব্যবস্থাপনায় হয়ে থাকে। নিয়মিত সাঁতারের পুলের পাশাপাশি এখানে একটি ডাইভিং পুল আছে। এটি বিশ্ববিদ্যালয়ের প্রধান সাঁতার ক্রীড়াস্থল, এছাড়াও ছাত্র-শিক্ষক কেন্দ্রের অভ্যন্তরে আরেকটি প্রশিক্ষণ ও সাধারণ ব্যবহার্য্য সুইমিংপুল আছে। ঢাকা বিশ্ববিদ্যালয়ের সুইমিংপুলটি দুইটি পৃথক পুল নিয়ে গঠিত। সাধারণ সাঁতারের পুলের আয়তন ৫০x২১ বর্গমিটার, ডাইভিং পুলের আয়তন ২৪x২২ বর্গমিটার। এটি খোলা আকাশের নীচে উম্মুক্ত সুইমিংপুল। জাতীয় পর্যায়ের জল-ক্রীড়া আয়োজনের উপযোগী। ৮ লেন বিশিষ্ট পুলটির দক্ষিণ পাশে দর্শকদের বসার গ্যালারী আছে। এটি বছর জুড়ে ঢাকা বিশ্ববিদ্যালয়ের শিক্ষক, কর্মকর্তা ও তাদের পারিবারিক সদস্যসহ ঢাকা বিশ্ববিদ্যালয়ের শিক্ষার্থী এবং বহিরাগতদের সাঁতার প্রশিক্ষণ ও অনুশীলনের জন্য ব্যবহৃত হয়। প্রশিক্ষণ ও অনুশীলনের বাইরে এখানে জাতীয় ও বিশ্ববিদ্যালয়ের নিজস্ব আন্তঃহল প্রতিযোগিতা হয়ে থাকে। ২০১৮ সালের জাতীয় শিশু পুরস্কার প্রতিযোগিতার সাঁতারের বিভিন্ন ইভেন্ট এইপুলে হয়েছিল। জয়, মো:সরফরাজ খান (২০১৭-১১-০৮)। "কম খরচে সুইমিং করুন ঢাবি পুলে"। গণমাধ্যম ও সাংবাদিকতা বিভাগ, ঢাকা বিশ্ববিদ্যালয়। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  "Physical Education Center"। ঢাকা বিশ্ববিদ্যালয় (ইংরেজি ভাষায়)। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  রহমান, সাদিকুর (২০১৮-০৯-১৪)। "টিএসসির সুইমিংপুলে হচ্ছে পাঁচতলা ভবন!"। প্রথম আলো। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  "ঢাবি আন্তঃহল সাঁতার প্রতিযোগিতা শুরু"। জাগো নিউজ। ২০১৭-০৭-২০। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  "কুষ্টিয়ার ক্ষুদে সাঁতারু আরিফের সাফল্য"। বাংলানিউজটোয়েন্টিফোর.কম। ২০১৮-০৫-১৫। ২০১৮-০৮-২৪ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  প্রবেশদ্বার:  ঢাকা বাংলাদেশ
মোহাম্মদ সোলায়মান

মোহাম্মদ সোলায়মান (জন্ম: ১৯৫৫) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের মার্কেটিং বিভাগের সাবেক অধ্যাপক এবং ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব ইনফরমেশন টেকনোলজি অ্যান্ড সায়েন্সেসের (ইউআইটিএস) প্রাক্তন উপাচার্য। তিনি ১৯৫৫ সালে চট্টগ্রাম জেলার সীতাকুণ্ডের মছজিদ্দা গ্রামে জন্মগ্রহণ করেন। মোহাম্মদ সোলায়মান দীর্ঘদিন চট্টগ্রাম বিশ্ববিদ্যালয়ের মার্কেটিং বিভাগে অধ্যাপনা করেছেন। তিনি যুক্তরাষ্ট্রের রোড আইল্যান্ড বিশ্ববিদ্যালয়ের ভিজিটিং স্কলার ছিলেন। ২০১৭ সালে তিনি ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব ইনফরমেশন টেকনোলজি অ্যান্ড সায়েন্সেসের (ইউআইটিএস) উপাচার্য হিসেবে নিযুক্ত হন এবং ২০২২ সাল পর্যন্ত দায়িত্ব পালন করেন। তিনি আমেরিকান ফুলব্রাইট ফেলোশিপ ও কমনওয়েলথ স্কলারশিপসহ বিভিন্ন পুরস্কার ও সম্মাননা লাভ করেছেন। ইউনিভার্সিটি অব ইনফরমেশন টেকনোলজি অ্যান্ড সায়েন্সেস "ইউআইটিএস'র উপাচার্য হলেন ড. সোলায়মান"। বাংলানিউজটোয়েন্টিফোর.কম। ২৩ মে ২০১৭। সংগ্রহের তারিখ ২৯ জানুয়ারি ২০২২।  "ইউআইটিএসের উপাচার্য হলেন ড. সোলায়মান"। দৈনিক শিক্ষা। ২৪ মে ২০১৭। সংগ্রহের তারিখ ২৯ জানুয়ারি ২০২২।  "ইউআইটিএস এর নয়া উপাচার্য অধ্যাপক ড. মোহাম্মদ সোলায়মান"। বিশ্ববিদ্যালয় ক্যাম্পাস। সংগ্রহের তারিখ ২৯ জানুয়ারি ২০২২।
জাহাঙ্গীরনগর বিশ্ববিদ্যালয় সুইমিংপুল

জাহাঙ্গীরনগর বিশ্ববিদ্যালয় সুইমিংপুল ১৯৭৮ সালে নির্মিত বাংলাদেশের জাহাঙ্গীরনগর বিশ্ববিদ্যালয়ের অন্তর্গত সাঁতার ক্রীড়া আয়োজন ও প্রশিক্ষণ সুইমিংপুল। বিশ্ববিদ্যালয়ের জিমনাসিয়ামের দক্ষিণ প্রাঙ্গনে এটির অবস্থান। বাংলাদেশের বেশিরভাগ ক্রীড়া সুইমিংপুলের মত এটি জাতীয় ক্রীড়া পরিষদের অধিভুক্ত নয়। পুলটির সার্বিক রক্ষণাবেক্ষণ বিশ্ববিদ্যালয়ের শারীরিক শিক্ষা বিভাগের ব্যবস্থাপনায় হয়ে থাকে। ১৯৭৮ সুইমিংপুলটির নির্মাণ শুরু হয়। প্রকল্পটি নির্মাণে ৪২ লক্ষ টাকা বরাদ্দ ছিল। মূল জলাধার নির্মাণ হলেও দর্শক গ্যালারী ও সাঁতারুদের বিশ্রাম ও পরিবর্তন কক্ষ নির্মাণ করা হয়নি। নির্মাণ পরবর্তী ৮ বছর সচল থাকার পর এটির কার্যক্রম বন্ধ হয়ে যায়। ত্রুটিযুক্ত নির্মাণের কারণে জলাধারের পানি দ্রুত নিষ্কাশিত হয়ে যেত, ফলে ১৯৯৬ সাল হতে পানি সরবরাহ বন্ধ করা হয়। বর্তমানে এটি পরিত্যক্ত। উজ্জল, আরিফুজ্জামান (২০২১-১১-০৬)। "জাবিতে জিমনেসিয়াম ও সুইমিংপুলের বেহাল দশা"। দৈনিক ইত্তেফাক। ২০২১-১১-২৭ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  "জাবির জিমনেসিয়াম ও সুইমিংপুলের বেহাল দশা"। দৈনিক ইনকিলাব। ২০১৬-১০-০১। ২০২০-০৬-০৭ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।  প্রবেশদ্বার:  বাংলাদেশ
উগান্ডা জাতীয় অনূর্ধ্ব-১৯ ক্রিকেট দল

উগান্ডা জাতীয় অনূর্ধ্ব-১৯ ক্রিকেট দল আন্তর্জাতিক অনূর্ধ্ব-১৯ ক্রিকেটে উগান্ডার প্রতিনিধিত্ব করে থাকে। ২০২২ বিশ্বকাপের দলীয় সদস্য: পাস্কাল মুরুঙ্গি (অধি.) (উই.) মুনির ইসমাইল (সহ-অধি.) আইজ্যাক আতেগেকা আকরাম ন্সুবুগা ইউনুসু সোওবি এডউইন নুওয়াগাবা ক্রিস্টোফার কিদেগা জুমা মিয়াজি জোসেফ বাগুমা পায়াস ওলোকা ফাহাদ মুতাগানা ব্রায়ান আসাবা ম্যাথিউ মুসিংগুজি রোনাল্ড ওপিও রোনাল্ড ওমারা (উই.) রোনাল্ড লুতায়া সাইরাস কাকুরু (উই.) জাফর ওচায়া, মুহাম্মদ আসিমোয়ে আব্দুল্লাহ ও রাইমা মুসাকে রিজার্ভ খেলোয়াড় হিসেবে দলে রাখা হয়। "Uganda seal place at 2022 U-19 cricket World Cup"। NTV Uganda (ইংরেজি ভাষায়)। ৬ অক্টোবর ২০২১। ১৭ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০২২।  @CricketUganda। "Our U-19 World Cup Team!" (টুইট) – টুইটার-এর মাধ্যমে।  "Final 15 For ICC U-19 World Cup 2022 In West Indies Named"। উগান্ডা ক্রিকেট অ্যাসোসিয়েশন (ইংরেজি ভাষায়)। সংগ্রহের তারিখ ৯ ডিসেম্বর ২০২১।
জিনএক্সপার্ট এমটিবি/আরআইএফ

জিনএক্সপার্ট এমটিবি/আরআইএফ একযোগে দ্রুত যক্ষ্মা রোগ নির্ণয় এবং দ্রুত অ্যান্টিবায়োটিক সংবেদনশীলতা পরীক্ষার জন্য একটি কার্টিজ-ভিত্তিক নিউক্লিক অ্যাসিড পরিবর্ধন পরীক্ষা (এনএএটি)। এটি একটি স্বয়ংক্রিয় ডায়গনিস্টিক পরীক্ষা যা মাইকোব্যাক্টেরিয়াম টিউবারকিউলোসিস (এমটিবি) ডিএনএ এবং রিফাম্পিসিন (আরআইএফ) প্রতিরোধের সনাক্ত করতে পারে। নিউ জার্সির মেডিসিন এবং ডেন্টিস্ট্রি বিশ্ববিদ্যালয় এটি সেফিড ইনক. এবং ফাউন্ডেশন ফর ইনোভেটিভ নিউ ডায়াগনস্টিকস, ইউএস ন্যাশনাল ইনস্টিটিউট অফ হেলথ (NIH) থেকে অতিরিক্ত আর্থিক সহায়তায় নিউ জার্সির মেডিসিন এবং ডেন্টিস্ট্রি বিশ্ববিদ্যালয় (ইউএমডিএনজে) এর অধ্যাপক ডেভিড অ্যাল্যান্ডের গবেষণাগার ফলে বিকাশিত হয়েছিল। ২০১০ ডিসেম্বরে, বিশ্ব স্বাস্থ্য সংস্থা (ডব্লিউএইচও) যক্ষ্মা (টিবি) রোগে ব্যবহারের জন্য স্থানীয় দেশগুলিতে এক্সপার্ট এমটিবি/আরআইএফ অনুমোদন দিয়েছে৷ এটি টিবি, এমডিআর-টিবি এবং টিবি/এইচআইভি সহ-সংক্রমনে এর ক্ষেত্রের কার্যকারিতা মূল্যায়নের ১৮ মাস ভূমিকা পালন করে। এই পরীক্ষাটি রোগীদের মধ্যে টিবি রোগ নির্ণয় করতে সক্ষম হতে পারে যারা গতানুগতিক পরীক্ষাগুলি করতে ব্যর্থ হন। ২০১৫ সালে সেন্টার ফর ডিজিজ কন্ট্রোল অ্যান্ড প্রিভেনশন (সিডিসি) অনুসারে, এক্সপার্ট এমটিবি/আরআইএফ "টিবি রোগের দ্রুত নির্ণয় এবং ওষুধ প্রতিরোধী যক্ষ্মা পরীক্ষায় অবদান রেখে যক্ষ্মা নিয়ন্ত্রণে বিপ্লব ঘটাচ্ছে। পরীক্ষাটি একই সাথে মাইকোব্যাক্টেরিয়াম টিউবারকিউলোসিস কমপ্লেক্স (এমটিবিসি) এবং রিফাম্পিন (আরআইএফ) প্রতিরোধের ২ ঘণ্টারও কম সময়ে সনাক্ত করে। তুলনামূলকভাবে, স্ট্যান্ডার্ড কালচারে এমটিবিসি বাড়তে ২ থেকে ৬ সপ্তাহ সময় লাগতে পারে এবং প্রচলিত ওষুধ প্রতিরোধের পরীক্ষা আরও ৩ সপ্তাহ সময় লাগতে পারে।" ২০২০ সালের আগস্ট মাসে ভিয়েতনাম স্বাস্থ্য মন্ত্রক জিনএক্সপার্টের ব্যবহারের জন্য অনুমোদন দেয়, যা ২০১২ সাল থেকে ভিয়েতনাম যক্ষ্মা প্রতিরোধ নেটওয়ার্কে কোভিড-১৯ পরীক্ষার জন্য ব্যবহৃত হচ্ছে। হ্যানয়ের জাতীয় ফুসফুস হাসপাতালের পরিচালক নুয়েয়েন ভীহং এর মতে, টেস্টটি আরটি-পিসিআর এর মতো, কোভিড-১৯ এবং টিউবারকুলোসিসের জন্য ৩৫-৪৫ মিনিটের মধ্যে সঠিক ফলাফল দেয় এবং স্বয়ংক্রিয়ভাবে কাজ করতে পারে এটি সোমালিয়া জুড়ে ছয়টি জায়গায় কোভিড-১৯ পরীক্ষার জন্যও ব্যবহৃত হয়। "Frequently asked questions on Xpert MTB/RIF assay" Retrieved on 12 June 2012 "WHO endorses new rapid tuberculosis test" 8 December 2010. Retrieved on 12 June 2012 Small, P. M., Pai, M. (2010) "Tuberculosis diagnosis - time for a game change" N. Engl. J. Med. 363: 1070-1071 Van Rie, A., Page-Shipp, L., Scott, L., Sanne, I., Stevens, W. (2010) "Xpert® MTB/RIF for point-of-care diagnosis of TB in high-HIV burden, resource-limited countries: hype or hope?" Expert Rev. Mol. Diagn. 10: 937-946 Centers for Disease Control and Prevention (২০১৫), "A New Tool to Diagnose Tuberculosis: The Xpert MTB/RIF Assay" (পিডিএফ), CDC website, ২০১৭-১২-১৭ তারিখে মূল (পিডিএফ) থেকে আর্কাইভ করা, সংগ্রহের তারিখ ২০১৮-০৫-২৫. উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Vietnam to use TB test for Covid-19" (ইংরেজি ভাষায়)। VnExpress। ৮ আগস্ট ২০২০। সংগ্রহের তারিখ ৮ আগস্ট ২০২০।  Jerving, Sara (১৩ আগস্ট ২০২০)। "Stigma and weak systems hamper the Somali COVID-19 response"। Devex। সংগ্রহের তারিখ ২৬ জানুয়ারি ২০২১।
অস্টিন ক্লিওন

অস্টিন ক্লিওন (জন্ম: ১৬ জুন, ১৯৮৩) একজন মার্কিন লেখক। স্টিল লাইক অ্যান আর্টিস্ট বইটির লেখক হিসেবে তিনি সর্বাধিক জনপ্রিয়। এছাড়া তার অন্যান্য বইগুলোর মধ্যে রয়েছে শো ইওর ওয়ার্ক!, কিপ গোয়িং, স্টিল লাইক অ্যান আর্টিস্ট জার্নাল, এবং নিউজপেপার ব্ল্যাকআউট। ক্লিওন ওহিওর ক্লিভল্যান্ডের একটি পাবলিক লাইব্রেরিতে তার কর্মজীবন শুরু করেন। লাইব্রেরিতে কাজ করার সময় ক্লিওন একজন ব্লগার হয়ে ওঠেন। ক্লিওনের কাজ এক ডজনেরও বেশি ভাষায় অনূদিত হয়েছে এবং প্রধান মিডিয়াতে প্রদর্শিত হয়েছে। "Steal Like An Artist"। austinkleon.com (ইংরেজি ভাষায়)। সংগ্রহের তারিখ ২৯ জানুয়ারি ২০২২।  "Steal Like An Artist Summary"। fourminutebooks.com (ইংরেজি ভাষায়)। সংগ্রহের তারিখ ২৯ জানুয়ারি ২০২২।  "Steal Like an Artist by Austin Kleon"। samuelthomasdavies.com (ইংরেজি ভাষায়)। সংগ্রহের তারিখ ২৯ জানুয়ারি ২০২২।  "Show Your Work! A New York Times bestselling guide to getting discovered."। austinkleon.com (ইংরেজি ভাষায়)। সংগ্রহের তারিখ ২৯ জানুয়ারি ২০২২।  "Keep Going A bestselling guide to staying creative in good times and bad."। austinkleon.com (ইংরেজি ভাষায়)। সংগ্রহের তারিখ ২৯ জানুয়ারি ২০২২।  "The Steal Like An Artist Journal A notebook for creative kleptomaniacs."। austinkleon.com (ইংরেজি ভাষায়)। সংগ্রহের তারিখ ২৯ জানুয়ারি ২০২২।  "Newspaper Blackout A bestselling book of poetry made by redacting newspaper articles with a permanent marker."। austinkleon.com (ইংরেজি ভাষায়)। সংগ্রহের তারিখ ২৯ জানুয়ারি ২০২২।  "Show Your Work!"। schedule.sxsw.com (ইংরেজি ভাষায়)। সংগ্রহের তারিখ ২৯ জানুয়ারি ২০২২।  উইকিমিডিয়া কমন্সে অস্টিন ক্লিওন সংক্রান্ত মিডিয়া রয়েছে।